alexandrainst/scandi-wiki huggingface dataset:
Cato Menkerud

Cato Menkerud (født 23. august 1973 på Lillehammer) er kartleser til Eyvind Brynildsen.

Han startet som kartleser i 1992, for sin far Helge Menkerud. I tillegg til Eyvind Brynildsen har han kjørt for Henning Solberg,  Petter Solberg, Birger Gundersen, Thomas Kolberg, Alexander Foss og Henrik Lundgaard.

I tillegg til å være kartleser driver han bensinstasjon på Lillehammer, der han også bor.

Meritter 
 1997 – Gull i NM sammen Birger Gundersen
 1998 – Sølv i South Swedish Rally og Rally Libanon
 2002 – Gull i South Swedish Rally 
 2002 og 2003 – Gull i NM sammen Petter Solberg

Norske rallyførere
Personer fra Lillehammer kommune
Norgesmestere i rally
Fødsler i 1973
Paul Reynaud

Paul Reynaud (født 15. oktober 1878 i Barcelonnette, død 21. september 1966 i Neuilly-sur-Seine) var en fransk politiker og advokat. Reynaud var sterk tilhenger av økonomisk liberalisme og motstander av det fremvoksende nazistiske Tyskland. Reynaud var statsminister i Frankrike i mai 1940 da landet ble invadert av Tyskland.

Biografi
Reynaud var deputert 1919-1924 og 1928-1940, medlem av nasjonalforsamlingen 1946-1962 og minister ved flere anledninger, blant annet regjeringssjef mellom 21. mars og den 16. juni 1940, og før det finansminister 1938-1940.

Reynaud fordømte ettergivelsespolitikken før andre verdenskrig og var i 1940 motstander av å kapitulere for tyskerne, og gikk inn for fortsatt kamp fra de franske koloniene i Nord-Afrika. Det var hans vegring mot å undertegne en kapitulasjon som førte til at han ble erstattet av den samarbeidsvillige Philippe Pétain. Han satt fengslet 1940-1945. 

Etter krigen bekjempet han Charles de Gaulles Europapolitikk og arbeidet for et vidtgående vesteuropeisk samarbeide.

Referanser

Litteratur 
 Stefan Grüner: Paul Reynaud (1878–1966). Biographische Studien zum Liberalismus in Frankreich (= Quellen und Darstellungen zur Zeitgeschichte. Bd. 48). Oldenbourg, München 2001, ISBN 3-486-56523-0 (Zugleich: Regensburg, Universität, Dissertation, 1997).

Eksterne lenker 
 
 

Franske statsministere
Franskmenn fra andre verdenskrig
Centre national des indépendants et paysans-politikere
Personer fra departementet Alpes-de-Haute-Provence
Franske utenriksministre
Petr Korda

Petr Korda (født 23. januar 1968, i Praha, Tsjekkoslovakia) er en tidligere profesjonell tennisspiller fra Tsjekkoslovakia. Han er best kjent for å ha vunnet Australian Open i 1998.

Noen få måneder etter seieren i Australian Open, ble Korda den første profilerte tennisspilleren som ble tatt i doping, etter å ha testet positivt på nandrolon. Han ble utestengt i et år. Etter dette la han opp.

Referanser

Eksterne lenker 
 

Tsjekkiske tennisspillere
Dopingsaker
Personer fra Praha
Fødsler i 1968
Tsjekkoslovakiske tennisspillere
Somua S-35

Somua S-35 var en fransk stridsvogn utviklet på 1930-tallet og som ble brukt under andre verdenskrig. Stridsvognen ble utviklet fra 1934 og en prototype ble ferdig i april 1935. Stridsvognen ble så utprøvd inntil januar 1938.

Somua S-35 var beregnet på å være en kavaleristridsvogn, som britene anså franskmennene at det var to bestemte typer stridsvogner, for henholdsvis kavaleri og infanteri. I juni 1940 hadde det blitt produsert 430 eksemplarer av stridsvognen, og 300 av dem var i fremste linje under slaget om Frankrike.

Stridsvogner fra andre verdenskrig
Småtranebær

Småtranebær er en eviggrønn dvergbusk med røde, syrlige bær. I høyden blir den mellom 5 og 10 cm og den vokser med krypende jordstengler langs bakken på myrer i hele Norge. Den finnes i temperære strøk på over hele den nordlige halvkule.

Beskrivelse 
Stengelen er krypende, tynn, rund og glatt og kan være vanskelig å få øye på i mosen. Bladene er tykke i forhold til størrelsen, og bladstilken mindre enn 1 mm. Formen på bladene varierer mellom elliptiske og eggformede, men er bredest ved grunnen. De ender i en spiss og blir mellom 2 og 6 mm lange, og 1 til 3  brede. Kanten er hel og innrullet. I fargen er de grønne til mørkegrønne. Blomstenes fire kronblader er rosa. Bærene er glatte og runde, eller ovale og omkring 5  i diameter. I moden tilstand blir de dyp røde. Foruten at småtranebær er noe mindre enn stortranebær kan artene skilles fra hverandre ved at småtranebær har snaue årsskudd, blomsterskaft og begerfliker og ved bladenes form, som er bredest ved grunnen.

Navn 
Den norske artsdatabanken plasserer arten i tranebærslekta (Oxycoccus Hill.). Andre autoriteter plasserer arten i bærlyngslekta (Vaccinium L.) og gir arten det systematiske navnet Vaccinium microcarpum (Turcz. ex Rupr.) Schmalh. ex Busch Navnet microcarpum er sammensatt av gresk, mikros som betyr «liten», og karpos som betyr «frukt». Det norske navnet ser ut til å være avledet av navnet på fuglen trane som kommer til norske myrer på våren. Et annet navn på bærene fra gammelt av er myrbær.

Bruk 
Selv om bærene er noe mindre enn hos stortranebær kan de godt brukes på samme måte og er gode til safting og sylting. Bærene er betydelig mindre brukt enn blåbær og tyttebær, noe som antageligvis kommer av at de er uanselige, og må plukkes ett og ett. Da sukker ble regnet som luksusvare var nok også det en medvirkende årsak. Kort tid etter at snøen tiner om våren er de fortsatt spiselige, og smaksmessig kan de med fordel plukkes da. Før de har blitt utsatt for frost, enten ved de første frostnettene ute i det fri, eller som følge av et opphold i fryseboks, kan de smake surere enn de fleste liker. På samme måte som tyttebær, inneholder tranebær mye benzosyre som fungerer som konserveringsmiddel.

Referanser

Eksterne lenker 
 

Lyngfamilien
Bær
Liste over sports- og idrettsgrener

Dette er en liste over ulike sports- og idrettsgrener, fordelt på lagidretter, individuelle idrettsgrener, motorsport og sportsgrener med dyr.

Flere individuelle idrettsgrener organiserer seg ofte som lag, for eksempel i forbindelse med stafetter.

Listen er ikke fullstendig.

Lagidretter 
 Aking
 Amerikansk fotball
 Australsk fotball
 Bandy
 Baseball
 Basketball
 Bobsleigh
 Cheerleading
 Cricket
 Curling
 E-sport
 Fotball
 Frisbee Ultimate
 Frisbee Guts
 Futsal
 Gælisk fotball
 Hurling
 Håndball
 Innebandy
 Ishockey
 Lacrosse
 Landhockey
 Paintball
 Polocrosse
 Rugby
 Skotthyll
 Softball
 Sandvolleyball
 Vannpolo
 Volleyball

Individuelle idrettsgrener 
 Aikido
 Aking
 Alpint
 Badminton
 Baneskyting
 Banesykling
 Basse
 Biljard
 Boksing
 Bordtennis
 Bowling
 Bryting
 Bueskyting
 Carambole 
 Casting
 Dans
 Dart
 Dykking
 Fallskjermhopping
 Fekting
 Friidrett
 Frisbeegolf
 Golf
 Hapkido
 Håndbak
 Isdans
 Judo
 Jujutsu
 Kappgang
 Karate
 Kickboksing
 Klatring
 Kombinert
 Kulekjøring
 Kunstløp
 Langrenn
 Leirdueskyting
 Orientering
 Padling
 Roing
 Seiling
 Sjakk
 Skeleton
 Skihopping
 Skiskyting
 Skiorientering
 Skyting
 Skøyteløp
 Snooker
 Snøbrett
 Squash
 Stuping
 Strongman
 Styrkeløft
 Svømming
 Sykling
 Taekwondo
 Tennis
 Triatlon
 Turn
 Trampoline
 Vannski
 Vektløfting

Motorsport 
 Bakkeløp
 Formel 1
 Motocross
 Rally
 Rallycross
 Roadracing
 Supermotard
 Trial
 Truck racing

ATV Quad
Dragracing
Enduro
FMX
Hillclimb
MC Touring
Offshore
Radiostyrt motorsport
Roadracing
Rundbane båt
Snowcross/Hillclimb
Snow dragracing
Snowtouring
Speedway
Vannjet

Disse 15 siste grenene, er hentet ut av dette http://www.motorsportforbundet.no/portal/page/portal/motorsport/grener/offshore

Sportsgrener med dyr 
 Dressur
 Galopp
 Hundekjøring
 Hundeveddeløp
 Polo
 Reinkappkjøring
 Sprang
 Sprangridning
 Travsport
 Tyrefekting
 Agility med hund
 Feltritt

Eksterne lenker 
 

 
Sportslister
Ufullstendige lister
Abbeville

Abbeville (Abbegem på flamsk) er en kommune i departementet Somme i regionen Hauts-de-France nord i Frankrike. Abbeville ligger ved elven Somme, 20 km før munningen i Den engelske kanal og 45 km nordvest for Amiens. I middelalderen var byen det laveste krysningspunktet i Somme, og det var i nærheten at Edvard III sin hær krysset elven før slaget ved Crécy i 1346.

Abbeville var den største byen i den tidligere franske provinsen Ponthieu. I dag er den en av tre sous-préfecture i departementet Somme.

Historie 
Abbeville er kjent fra 800-tallet, og hørte på denne tiden til klosteret St. Riquier, og ble senere styrt av grevene i Ponthieu. Sammen med grevskapet kom byen inn under Alençon og andre franske familier, og senere under Huset Castile. Gjennom et giftemål i 1272 ble byen så en eiendom av Kong Edward I av England. Franskmenn og engelskmenn erobret området frem og tilbake frem til 1435 da freden i Arras gav byen til Hertugdømmet Burgund. I 1477 ble byen annektert av Kong Louis XI av Frankrike og ble kontrollert av to urettmessige grener av den kongelige familien på 1500- og 1600-tallet, og i 1696 kom den tilbake til kronen.

Abbeville var ganske viktig på 1700-tallet da Van Robais kongelige industri (en av de første store fabrikkene i Frankrike) førte med seg stor rikdom til byen. Voltaire, av flere, skrev om byen. Han skrev også om en episode om intoleranse der en ung fattig herre, Chevalier de la Barre, ble henrettet for mangel på respekt. Dette var visstnok fordi han ikke viste respekt for et religiøst opptog, men episoder om et ødelagt kors skal også ha vært med i bildet.

Befolkningsutvikling 
Antall innbyggere i kommunen Abbeville

Referanser

Eksterne lenker 
 
 Kommunedata INSEE

Kommuner i Somme
Byer i Hauts-de-France
Rudolf Koelman

Rudolf Koelman (født 2. oktober 1959 i Amsterdam) er en nederlandsk fiolinist og professor ved Zürcher Hochschule der Künste (ZHdK) i Sveits.

Biografi 
Koelman begynte å studere fiolin 1972 i Amsterdam for Jan Bor og Herman Krebbers. 1978 – 1981 var Koelman en av Jascha Heifetz' siste elever ved University of Southern California i Los Angeles. Fra 1996–1999 var Koelman ansatt som konsertmester i Royal Concertgebouw Orchestra i Amsterdam.
Han er ansatt som professor for en konsert og solo violin klasse ved «Zürcher Hochschule der Künste» (ZHdK) i Sveits dær han også leder ensemblen ZHdK Strings. Han er også ofte invitert medlem av juryen ved internasjonale fiolinkonkurrenser og mesterklasser såsom «International Holland Music Sessions» og Keshet Eilon i Israel.

Instrument 
Rudolf Koelman spiller på en fiolin bygget av Johannes Franciscus Pressenda fra 1829 (Turin/Italia) og en fiolin av Jaap Bolink fra 1984 (Hilversum/Nederland).

Diskografi 
 J.S. Bach, Eugène Ysaÿe, Edvard Grieg: 3 sonaten (Grieg med Ferenc Bognàr) 1984 (LP)
 «Rudolf Koelman spielt seine lieblingszugaben»: 16 virtuosa komposisjoner, Ferenc Bognàr, piano ORF 1986 (LP-CD)
 Camille Saint-Saëns, Pablo de Sarasate: Introduction et Rondo Capriccioso, Zigeunerweisen, Stadtorchester Winterthur, 1988
 Julius Conus: Violinkonzert e-moll, (live)Take One records 1990
 Fritz Kreisler: 16 Masterpieces, Ulrich Koella, piano, Ars 1991
 Johannes Brahms: The Violin Sonatas, Antoine Oomen, piano, Ars 1991
 Johannes Brahms, Gustav Mahler, Alfred Schnittke Pianokvartetter, Wiediscon 1994
 Sergei Prokofjew: 2 Sonaten, Antoine Oomen, piano, Ars 1993
 Antonio Vivaldi: Le Quattro Stagioni, Ars 1995
 Niccolò Paganini: 24 Capricci, (live)Wiediscon 1996 & Hänssler Classics 2004
 Jean-Marie Leclair: 6 Duosonaten med Henk Rubingh, 1998
 «Das Magische Holz» med 15 Instrument av: Roberto Regazzi Dynamic & Florenus 2005
 W. A. Mozart 2 Duos Violine/Viola med Conrad Zwicky Wiediscon 2007

Eksterne lenker 
 www.koelman.ch

Nederlandske musikere
Nederlandske professorer
Personer fra Amsterdam
Vännäs kommune

Vännäs kommune er en kommune i Västerbottens län i landskapet Västerbotten i Sverige. Kommunen har grenser til nabokommunene Vindeln, Umeå, Nordmaling og Bjurholm. Kommunens administrasjonssenter ligger i Vännäs.

Geografi 
Umeälven og Vindelälven flyter sammen ved Vännäsby. 

E12 og Riksväg 92 går gjennom kommunen. Vännäs er forbundet med det svenske jernbanenettet gjennom Stambanan genom övre Norrland og Jernbanelinjen Vännäs–Umeå–Holmsund.

Tettsteder 
Vännäs kommune hadde to tettsteder i 2010. I tabellen oppgis antall innbyggere per 31. desember 2010.

Se også 
 Blå vegen, en internasjonal turistvei (Norge - Sverige - Finland - Russland)

Referanser

Eksterne lenker
Emil

Emil er en opprinnelig tysk form av det franske mannsnavnet Émile som kommer fra det romerske navnet Aemilius, som er utledet fra det latinske ordet aemulus som betyr bl.a «rival», «antagonist» eller «sjalu».

Emil har navnedag 23. januar i Norge, 30. august i Finland og 14. november i Sverige.

Utbredelse

I Norge har Emil vært blant de mest populære navnene på guttebarn født fra ca. 2000.

Tabellen nedenfor gir en detaljert oversikt over populariteten til fornavnet Emil i noen av de landene hvor statistikk er tilgjengelig.

Kjente personer med navnet
Personene i listen er ordnet kronologisk etter fødselsår.
 Émile Zola (1840–1902), fransk forfatter
 Hermann Emil Fischer (1852–1919), tysk kjemiker som vant Nobelprisen i kjemi i 1902
 Emil Nolde (1867–1956), tysk maler og grafiker
 Emil Hegle Svendsen (f 1985), norsk skiskytter
 Emil Iversen (f 1991), norsk langrennsløper

Oppdiktede figurer
 Emil i Lønneberget i barneboken av samme navn av Astrid Lindgren, utgitt i 1963

Referanser

Eksterne lenker 
 

Mannsnavn

es:Emilio (nombre)
Pål Johannessen

Pål Johannessen (født 19. juli 1959) er en norsk skuespiller som er kjent for sin rolle som sønn av «Valborg» og «Kjell Jensen» i de norske filmene om Olsenbanden. Han er sønn av platedirektør Totto Johannessen.

Han spilte rollen som «Basse» i de syv første filmene i serien og i den siste, Olsenbandens siste stikk fra 1999. I Olsenbanden og Dynamitt-Harry kalles han for «Birger», som var hans eldre bror i den første filmen.

Filmografi 
 1966 Afrikaneren – Lillebror 
 1969 Olsen-Banden – Basse
 1970 Olsenbanden og Dynamitt-Harry – Birger
 1972 Olsenbanden tar gull – Basse 
 1973 Olsenbanden og Dynamitt-Harry går amok – Basse 
 1974 Olsenbanden møter Kongen & Knekten – Basse 
 1975 Olsenbandens siste bedrifter – Basse 
 1976 Olsenbanden for full musikk – Basse 
 1999 Olsenbandens siste stikk – Basse

Referanser

Eksterne lenker 
 

Norske skuespillere
Norsjö kommune

Norsjö kommune er en kommune i Västerbottens län i landskapet Västerbotten i Sverige. Kommunen har grenser mot nabokommunene Malå, Lycksele, Vindeln og Skellefteå i Västerbottens län og til Arvidsjaur i Norrbottens län. Kommunens administrasjonssenter ligger i Norsjö. I Norsjö kommune finns Bastuträsk jernbanestasjon. Bastuträsk fungerer også som stasjon for Skellefteå.

Tettsteder 
Norsjö kommune hadde to tettsteder i 2010. I tabellen oppgis antall innbyggere per 31. desember 2010.

Befolkningsutvikling

Kjente personer fra Norsjö 

 Ernst Alm, langrennsløper
 Tommy Körberg, artist
 Stieg Larsson, forfatter
 Torgny Lindgren, forfatter
 Martin Lundström, langrennsløper

Referanser

Eksterne lenker
Ulvsundet bru

Ulvsundet bru er ei veibru på riksvei 561 i Øygarden kommune i Hordaland.

Se også
Liste over broer i Norge
Liste over broer i Norge etter lengde

Veibroer i Vestland
Veier i Øygarden
Umeå kommune

Umeå kommune (sørsamisk: Upmeje, umesamisk: Ubmeje) er en kommune i Västerbottens län i landskapet Västerbotten i Sverige. Kommunen har grenser til nabokommunene Skellefteå, Robertsfors, Vindelen, Vännäs og Nordmaling. Kommunens administrasjonssenter ligger i Umeå. Kommunen er den mest folkerike i Västerbotten og Norrland, og var i 2011 på 11.-plass av Sveriges mest folkerike kommuner.

Geografi 
Skogkledd åslandskap med store myrområder. Flere dalfører strekker seg fra innlandet ut mot en skogskledd kystlette mot Kvarken og Østersjøen. Umeälven munner ut ved Umeå.

E4 og E12 går gjennom kommunen. Umeå er knytta til det svenske jernbanenettet gjennom Botniabanan og jernbanelinjen Vännäs–Umeå–Holmsund. Umeå flyplass har daglige ruteflygninger til flere destinasjoner i inn- og utland.  Det er fergeforbindelse til Vasa i Finland.

Samisk språk 
Samisk har status som offisielt minoritetsspråk i kommunen og Umeå kommune inngår i forvaltningsområdet for samisk språk i Sverige.

Tettsteder 
Umeå kommune hadde 22 tettsteder i 2010. I tabellen oppgis antall innbyggere per 31. desember 2010.

Bilder

Se også 
 Blå vegen, en internasjonal turistvei (Norge - Sverige - Finland - Russland)

Referanser

Eksterne lenker 
 
Offisiell hjemmeside for Umeå kommune
Rogaland Musikkonservatorium

Rogaland Musikkonservatorium ble etablert i 1945 som Stavanger Musikkonservatorium, som et norsk musikkonservatorium i Stavanger. Skolen er i dag en del av Universitetet i Stavanger.

Konservatoriet ble grunnlagt av Edvin A. Eikenes (1907–1981) sommeren 1945 under navnet Stavanger Musikkonservatorium, og endret navn til Rogaland Musikkonservatorium i 1971. Konservatoriet ble statlig høgskole i 1988. 1. august 1994 fusjonerte konservatoriet og seks andre høyskoler i Stavanger til Høyskolen i Stavanger som 1. januar 2005 ble til Universitetet i Stavanger (UiS). Konservatoriet ble da en egen avdeling, først under navnet Høgskolen i Stavanger, Avd. for kunstfag og senere Universitetet i Stavanger, Institutt for musikk og dans.

Siden åpningen av Stavanger Konserthus i 1982 har konservatoriet og tilsvarende utdanning hatt tilholdssted her.

Universitetet i Stavanger
Tidligere høgskoler i Norge
Utdanningsinstitusjoner etablert i 1945
Musikkinstitusjoner
Måbøtunnelen

Måbøtunnelen er en 1 893 meter lang tunnel på riksvei 7 i Eidfjord kommune i Vestland. Den er den lengste av de fire tunnelene i Måbødalen. Tunnelen åpnet i 1984. Sammen med de andre tunnelene ble det offisiell åpningsfest i 1986. Vei- og tunnelanlegget erstattet den smale og vanskelige veien i Måbødalen, som sto ferdig i 1916.

Den gamle veien gjennom Måbødalenble opprinnelig bevart som gang- og sykkelvei, og brukt som alternativ rute for syklende og gående på strekket - det er forbudt for syklende og gående i Måbøtunnelen. Veien er foreslått vernet i Nasjonal verneplan for veger, bruer og vegrelaterte kulturminner og fredet av Riksantikvaren i 2009. Sent i 2018 ble det besluttet at gamleveien skulle stenges på ubestemt tid, som følge av nye geologiske undersøkelser som tydet på at det var for stor rasfare til å tillate sykling og gåing der.

15. august 1988 fikk en buss med skolebarn og foreldre fra Kista i Sverige bremsesvikt i Måbøtunnelen og kjørte i fjellveggen. 16 mennesker omkom, hvorav 12 skolebarn i 11/12-årsalderen.

Se også 
Måbødalen
Måbødalulykken

Referanser

Veitunneler i Vestland
Veier i Eidfjord
1984 i Norge
Tunneler åpnet i 1984
Riksvei 7
Albert Berbatovci

Albert Berbatovci (født 17. februar 1989) er en norsk fotballspiller som spiller for Melhus Idrettslag. 

Han har spilt tre kamper for Norges U-18-landslag i 2007, og har to kamper for Norges U-19-landslag.

Han kom til Rosenborg fra Kattem i 2005, og spilte da for Rosenborgs andrelag. I desember 2007 signerte han en treårskontrakt for A-laget. I 2009-sesongen var han utlånt til Stavanger, men han returnerte til Rosenborg etter halvspilt sesong. Han ble klar for Ranheim etter samme sesong.

I overgangsvinduet sommeren 2010 ble han klar for Tiller etter å ha fått lite spilletid i Adeccoligaen.

Berbatovci har bodd i Norge siden han var 3 år gammel.

Referanser

Eksterne lenker 
 
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Rosenborg BK
Fotballspillere for Stavanger IF
Fotballspillere for Ranheim Fotball
Fotballspillere for Tiller IL
Fotballspillere for Nardo FK
Fotballspillere for Byåsen Toppfotball
Fødsler i 1989
Herman Berthelsen

Herman Georg Berthelsen (født 4. juli 1940) er en norsk redaktør, forfatter og underholdningsartist. 

Berthelsen er utdannet sosionom, men har allsidig bakgrunn fra norsk kulturliv. Han har blant annet spilt russerevy på Chat Noir i Oslo, reist på revyturné med Grethe Kausland og Jens Book-Jenssen, som han også skrev tekster til, og han har opptrådt som tryllekunstner og buktaler. Fra 1978 til 2002 var han redaktør for fagtidsskriftet Kulturnytt, og fra 1991 forlagsredaktør i Grøndahl Dreyer og siden Cappelens forlag. Berthelsen har hatt en særlig interesse for tidligere tiders underholdningskunst og teater, gjøgling, tivoli og sirkus, og han har skrevet flere hånd- og faktabøker om dette. Han har også turnert med sitt eget barnesirkus, Sirkus Barnung, i India. Hans omfattende samling av sirkus og annen underholdnings-arkivalia heter Det Glade Arkiv.

Herman Berthelsen bor i Tønsberg i Vestfold.

Bokutgivelser 
 1971: Amatørteater
 1975: Foreningslivets ABC
 1977: 28 tricks. Til deg som vil bli tryllekunstner
 1978: Nøtteknekkeren II – redaktør
 1984: Tall og triks 2 – redaktør
 1985: Norske tryllebøker 1798-1982 : Bibliografi
 1987: Hvem er hvem i norsk kulturliv? – redaktør
 1989: Kulturbygg i 80-årene – redaktør
 1990: Barnas ferieguide : opplev norske fritidsparker og gøyale museer
 1994: Oslo i fest og glede – sammen med Gry Waage
 1994: Råd for uråd. Norsk kulturråd gjennom 30 år – redaktør
 1999: Gamle annonser : (fra ca. 1860-1910)
 1999: Gamle selskapsleker for voksne og barn
 2000: Mystikk som underholdning, Tryllingens historie i Norge – sammen med Terje Nordheim
 2002: Skjeggete damer og siamesiske tvillinger 
 2005: Hva skal vi finne på? Idébok for besteforeldre
 2005: Appelsin-Herman – gjøgleren som ble millionær
 2009: Sirkus i Norge – gjøglernes og sirkusenes historie Commentum Forlag AS

Eksterne lenker 
 

  Cappelen forlags presentasjon av Herman Berthelsen

Norske redaktører
Norske sakprosaforfattere
Norsk barnekultur
Härnösand kommune

Härnösand kommune er en kommune i Västernorrlands län i landskapet Ångermanland i Sverige. Kommunen har grenser til nabokommunene Sollefteå, Kramfors og Timrå. Kommunens administrasjonssenter ligger i Härnösand.

Geografi 
I vest er det et kupert morenelandskap, kysten mot Østersjøen er innskåret med flere øyer, blant andre Hemsön og Härnön. Härnösands kystlinje mot Kvarken, Höga Kysten, har siden 2000 vært et verdensarvssted.

E4 går gjennom kommunen og Riksväg 90 starter/slutter i kommunen. Härnösand er forbundet med det svenske jernbanenettet gjennom Ådalsbanan.

Tettsteder 
Härnösand kommune hadde fire tettsteder i 2010. I tabellen oppgis antall innbyggere per 31. desember 2010.

Noter

Referanser

Eksterne lenker 
 

Kommuner i Västernorrlands län